open-index/open-wikipedia-markdown huggingface dataset:
Olavskirken ruin

**Olavskirken ruin** (**Skeidi kirke**) er ruinene etter en steinkirke fra før 1150 i Bamble kommune i Telemark.  Denne kirkens norrøne navn var *Skeidis kirkja i Bamblum*. Bygningen har sannsynligvis vært ca. fire meter lengre enn hva ruinene antyder, og var i så fall Telemarks største steinkirke i eldre tid. Den var sentrum for Olavsdyrkningen i Gimsøy klosterområde i middelalderen.

Bygningen er bygget i romansk-normannisk stil. Den hadde en rekke uvanlige bygningstrekk, bl.a. lektorium og et eget rom for jordiske verdier, som i dag kalles «Mariakapellet». Dette lille rommet ble innvidd av biskop Halvor Bergan i 1998, er i dag oppvarmet og lyssatt og åpent for publikum året rundt. Fremdeles står deler av trappen som førte opp til lektoriet, og den er synlig i korbuen. På alterbordet oppe i koret er det en fordypning for den innviede altersteinen. Et annet typisk trekk ved kirken er chevronborden rundt buen over inngangsportalen (se bilde). Det er få norske murkirker fra 1100-årene, men sammen med Nidarosdomen og katedralene i Bergen og Stavanger er dette kirkebygget tydelig inspirert av engelsk normannisk arkitektur. 

I 1840 ble det gamle kirkebygget revet for at man skulle kunne bruke steiner dels til fundamentering av den nye bygningen, og dels til steingjerdet rundt kirkegården. Planene fra 1950-tallet om å gjenreise det opprinnelige kirkebygget er nå skrinlagt.

Helt til 1738 omfattet Skeidi sogn Sannidal, Skåtøy, Kragerø og Bamble. Sannsynligvis var kirken hovedkirke i Grenland, en slags «fylkeskirke», og hadde dermed høyest status av alle kirkene i området. Olavskirken ble erstattet med ny kirke i 1845: Bamble kirke.

## Valgkirke 1814
Valg på utsendinger til riksforsamlingen på Eidsvoll i 1814 ble gjennomført i denne kirken. Dette var Norges første nasjonale valg.  

## Kulturminne
Olavskirken ruin er et kulturminne og har nummer 52378 i Riksantikvarens kulturminnebase.

## Eksterne lenker
* 
* Om Olavskirken
* Fra hov til kirke - Skeidi i Bamble.. red.: Arne J. Lund (Bamble 1995)
Gaston III de Foix-Béarn

**Gaston III de Foix-Béarn** (født 30. april 1331, død 1. august 1391), kalt *Phoebus*, var en fransk føydalherre i middelalderen.

Gaston III var sønn av Gaston II de Foix-Béarn, greve av Foix-Béarn, og Aliénor de Comminges. Tilnavnet *Phoebus* (etter den greske solguden Phoibos Apollon) fikk han på grunn av sitt lyse hår. Han var en stridslysten adelsmann, som først støttet kong Filip VI av Frankrike mot engelskmennene, før han forlot Frankrike i 1356 for å kjempe mot de hedenske litauerne. I 1358 vendte han tilbake, og hjalp kongen med å slå ned bondeopprøret (La Jacquerie). I 1382 lot han sin egen sønn fengsle og sulte ihjel i et anfall av sinne. Han skrev et svulstig dikt om jakt, *Livre de la chasse*.

## Referanser
Bamburgh Castle

**Bamburgh Castle** et slott ved kysten i Bamburgh i Northumberland, England.

Det er bygget på en basaltklippe, og er først nevnt i 547 som sete for kong Ida av Bernicia. Hans barnebarn Ethelfrith gav det videre til sin kone Bebba, og det er fra henne navnet Bamburgh kommer, via den tidlige formen *Bebbanburgh*. Det opprinnelige slottet ble ødelagt av vikinger i 993.

Normannerne bygde en ny borg på samme sted. Denne utgjør kjernen i dagens slott. Henrik II bygde antagelig hovedbygningen. I 1095 tok Vilhelm II det etter en beleiring, etter at dets eier, Robert de Mowbray, jarl av Northumberland hadde støttet et opprør mot kongen. Jarlen ble tatt til fange før slottet falt, og hans kone fortsatte forsvaret, men overgav slottet da kongen truet med å blinde hennes mann. 

Slottet ble så monarkens eiendom, og en viktig utpost mot grensen til Skottland. Skotske raidere angrep det en rekke ganger. I 1464, under rosekrigene, ble Bamburgh det første slottet i England som falt etter bruk av artilleri, da Richard Neville, 16. jarl av Warwick tok det etter en ni måneder lang beleiring. 

Etter rosekrigene ble slottet liggende i ruiner, inntil det ble restaurert i 17. og 18. århundre. Restaureringen ble til slutt fullførst av den viktorianske industrimagnaten William Armstrong. 

Under andre verdenskrig fikk korvetten HMS «Bamborough Castle» navn etter slottet.
## Referanser


## Eksterne lenker
*
Alnwick Castle

**Alnwick Castle** er et slott og en herregård i Alnwick i Northumberland, England.

De eldste delene ble reist i 1096 av Yves de Vescy, baron av Alnwick. Det ble reist for å styrke grensen mot Skottland. Siden 1309 har det vært eid av Percyslekten, jarlene og hertugene av Northumberland. Abbot's Tower, Middle Gateway og Constable's Tower er fra tiden for Percy'enes overtagelse.

Henry Percy, 6. jarl av Northumberland utførte mange forbedringer i det 16. århundre, og i andre halvdel av det 18. århundre utførte Robert Adam en rekke endringer. Interiøret ble omgjort i en variant av gotisk stil kjent som *Strawberry Hill*; dette var uvanlig for Adam, som normalt arbeidet i nyklassisk stil. Mye av hans arbeid er bevart, men det meste av det er i rom som ikke er åpne for publikum; det man får se under et besøk er stort sett i italiensk stil fra viktoriansk tid.

Slottet består av to ringmurer med bygninger innenfor. Den indre ringen går rundt en liten gårdsplass og hovedbygningene. Fordi dette området etter hvert ikke var stort nok ble den ytre muren konstruert, og servicebygningene ble lagt mellom de to murene. Mange av bygningene ble reist etter at slottet ikke lenger hadde noen militær rolle. 

Det er to parker som hører til slottet. Rett nord, på begge sider av elven Aln, ligger en nokså liten park anlagt av «Capability» Brown og Thomas Call i det 18. århundre, lokalt kjent som *The Pastures* («Beitemarkene»). Hulne Park, hvor ruinene av Hulne Abbey ligger, er en mye større park. 

Slottet er i god stand, og er hjem for hertugen og hans familie, og kontorer for administrasjonen av hertugens store eiendommer. 

Siden andre verdenskrig har deler av slottet blitt brukt av forskjellige utdanningsinstitusjoner. Newcastle Church High School for Girls brukte det fra 1945 til 1975; deretter var det en lærerhøyskole der, og siden 1981 har St. Cloud State University hatt en filial der. 

I tre av tårnene er det utstillinger. I Postern Tower dreier utstillingen seg om hertugene av Northumberland og deres interesse for arkeologi. Det er flere gjenstander fra Pompeii, oldtidens Egypt og romersk Britannia. I Constable's Tower finner man en militær utstilling, som blant annet tar for seg Percy Tenantry Volunteers, en frivillig avdeling rekruttert på hertugens eiendommer for å slå tilbake Napoleons planlagte invasjon av England. I Abbot's Tower finner man Royal Northumberland Fusiliers' regimentsmuseum. 

Deler av filmene *[[Harry Potter og De vises stein (film)|Harry Potter og De vises stein]]* og *[[Harry Potter og Mysteriekammeret (film)|Harry Potter og Mysteriekammeret]]* ble spilt inn på Alnwick Castle. Det har tidligere blitt brukt i innspillingene av *[[Sorte Orm]]*, *Robin Hood – Prince of Thieves* og mange andre produksjoner.

Slottet er åpent for publikum i sommersesongen. 

## Referanser


## Eksterne lenker
*
Mindolluin

**Mindolluin** eller **Mindolluin fjellet** er et fiktivt fjell fra J.R.R. Tolkiens Ringenes herre. Det er det østligste fjellet i Ered Nimrais (Kvit Klettene). Nedenfor og litt øst for fjellet ligger byen Minas Tirith. Navnet er Sindarin og betyr *Tårnende Blåtopp*; Den dobbelte *L*en blir uttalt som to separate bokstaver heller enn som en.

I *[[Atter en konge]]*, kort tid etter at Aragorn blir kong Elessar, tar Gandalf med seg Aragorn langs en eldgammel vei opp på Mindolluin, langt over byen. Der oppdager de, oppå en ellers bar flekk, en spire av Nimloth, Gondors hvite tre, og den planter han der hvor det gamle treet hadde stått.
Harlech Castle

**Harlech Castle** er et slott i Harlech i Gwynedd, Wales. 

Det ble bygget av Edvard I av England som en del av hans andre felttog i det nordlige Wales. Det lå på en klippe rett ved sjøen, men ligger nå lenger inn i landet ettersom havet har trukket seg tilbake. Slottet tok bare syv år å konstruere, fra 1283 til 1290. Som mange andre slott i området ble det designet av James of St. George.

I 1404 ble slottet tatt av Owain Glyn Dwr.

Slottet inngår i verdensarvstedet Kong Edvard Is slott og bymurer i Gwynedd, innført på UNESCOs liste over verdensarven i 1986.

## Referanser


## Eksterne lenker
* 

* Welcome to Harlech
Kuba

**Kuba** eller **Cuba** kan vise til:

* Cuba, et land og en øy i Karibia
* Kuba (park), en park i Oslo
* Kuba IK, et internkontrollsystem
* Kuba (Aserbajdsjan), en by i Aserbajdsjan
* Jakub Błaszczykowski (f. 1985), polsk fotballspiller med kallenavn «Kuba»
* Kongeriket Kuba, tidligere afrikansk kongerike
* Cuba (Portugal), en by og kommune i Portugal
* Cuba (sjokolade), en sjokolade
Slaget ved Hedgeley Moor

**Slaget ved Hedgeley Moor** ble utkjempet i Northumberland i England den 25. april 1464, under rosekrigene. 

I midten av april 1464 gikk John Neville, 1. marki av Montagu nordover for å møte skotske utsendinger i Newcastle. Han var svært populær, og mange sluttet seg til styrken under marsjen nordover. Da han forlot Newcastle hadde han med seg mellom 5000 og 6000 mann.

Ved Hedgeley Moor i Northumberland møtte han en opprørerstyrke, som for det meste bestod av lancastrianere som hadde blitt benådet av Edvard IV, men som nå hadde gått tilbake til å støtte Lancasters sak. De ble ledet av John Seymour, 4. hertug av Somerset, og hadde omkring 5000 mann men betrakelig lavere moral enn yorkistene. 

Slaget begynte som sedvanlig med en utveksling av piler mellom de to styrkene. Montagu rykket så frem over omkring 1300 meter med myrlandskap. Lancastrianernes venstre flanke, omkring 2000 mann kommandert av lordene Roos og Hungerford, brøt sammen og flyktet. På grunn av dette måtte Montagu stoppe og omorganisere sine linjer før de kom i kamp. 

Da linjene møtte gav hele lancastrianerstyrken etter. Den ble presset bakover, og de aller fleste flyktet. Ralph Percy ble stående med sine nærmeste menn, men ettersom alle omkring ham flyktet falt han etter kort tid.
Chlamydia trachomatis

***Chlamydia trachomatis*** er en bakterie-art innenfor gruppen chlamydiae, som er obligate intracellulære parasitter. Den forårsaker genital klamydia-infeksjon og trakom, en øyeinfeksjon som kan lede til blindhet. *C. trachomatis* er en meget liten bakterie, med diameter ca. 500&nbsp;nm, som gjør den ikke stort større enn et virus.

## Eksterne lenker
* Chlamydia trachomatis – GP Notebook
Rita Endestad

**Rita Endestad** (født 27. desember 1965) er en norsk illustratør og grafisk designer.   

Endestad er opprinnelig fra Nordfjord. Hun er utdannet ved Institutt for visuell kommunikasjon ved SHKS i Oslo, der hun tok hovedfag i 1996. Hun har illustrert flere bøker for barn og voksne, blant andre *Kaffe – en drikk, en historie, en livsstil* (1997) av Tom Stalsberg og *Bordet Fanger* av Andreas Viestad (1999, ny utgave i 2009), begge om mat og kultur. Hun har også illustrert barnebøkene *Sets sang* av Kari Sverdrup (2003) og *Norge rundt for første gang* av Kirsten Halvorsen (2005). Bokillustrasjonene hennes er ofte malerier eller collager. I 1996 ga Endestad ut billedboka *Det er så langt* sammen med Berit Groven.   
## Bibliografi

### Illustratør

* 1996: Berit Groven: *Det er så langt* (billedbok for barn) – Samlaget, ISBN/EAN 9788252148084

*1997: Tom Stalsberg: *Kaffe – en drikk, en historie, en livsstil –* 
*1999: Andreas Viestad: *Bordet Fanger* (Cappelen Damm, ISBN 8202183391) (ny utgave i 2009, ISBN 9788202312596)
*1999: Rønnaug Kleiva: *Kjærleik på pinne frå Ouagadougou* (barnebok, Samlaget) – omslagsillustrasjon av Rita Endestad
* 2003: Kari Sverdrup: *Sets sang* (Omnipax) – ISBN 9788253025278
* 2005: Kirsten Halvorsen: *Norge rundt for første gang* (Kunnskapsforlaget) – 
*2005: Hans Petter Laberg: *Holde hardt og aldri slippe* – (Cappelen)

## Referanser
Wyndham Championship

**Wyndham Championship** er en golfturnering på PGA-touren som spilles hvert år på Forest Oaks Country Club i Greensboro i Nord-Carolina. Turneringen ble grunnlagt i 1938 under navnet Greater Greensboro Open. Blant berømte vinnere er legenden Sam Snead, som vant turneringen 8 ganger fra 1938 til 1965, en rekord på PGA-touren. Hans siste seier kom i en alder av 52 år, noe som gjorde ham til den eldste spilleren som har vunnet en konkurranse på PGA-touren. Siden 2007 har turneringen hatt navnet Wyndham Championship.

## Vinnere

## Eksterne lenker
* 
* Profil på PGATOUR.com
Åbjøra (Nordland)

:*Se også [[Åbjøra (Innlandet)]].*

**Åbjøra** er ei elv i Bindal kommune i Nordland fylke, strekningen fra Åbjørvatnet gjennom Åbygda blir også kalt **Åelva**. Den ender i fjorden, ikke langt fra tettstedet Terråk og er en liten, men god elv for fiske etter laks og sjøørret. Elva ble fra 1800-tallet fram til 1970-tallet benyttet til transport og tømmerfløting. Virksomheten opphørte da Åbygda fikk fast veiforbindelse først til Helstad i 1973 og videre til Terråk i 1980.

En del av elva som ligner på en liten fjord blir kalt **Floet**. Denne «fjordarmen» er konstant brakkvannsholdig på grunn av stadig tilsig av sjøvann. En  svensk turist halte i land ei kveite på 60 kilo her i 2004.

## Referanser
Svein Størksen

**Svein Størksen** (født 1966) er en norsk illustratør og forlagsmann. 

Svein Størksen er utdannet ved Statens håndverks- og kunstindustriskole i Oslo med hovedfag i grafisk design og illustrasjon. Han har arbeidet frilans siden 1995 med oppdrag innen design, reklame, forlag, magasin og utsmykning. Størksen bruker tradisjonelle, digitale og tredimensjonale teknikker. 

I 2007 etablerte Svein Størksen Magikon forlag sammen med illustratøren og samboeren Kristin Roskifte.

## Eksterne lenker
* Svein Størksen presentert på Grafills hjemmesider
* Illustrasjoner av Svein Størksen
* Magikon forlag
Livmorhals

**Livmorhals** (llatin *cervix uteri* eller *collum uteri*) er i anatomi forbindelsen mellom vagina og livmoren.

Livmorhalsen består av samme muskelmasse som, og er den nederste delen av livmoren. Vaginalveggen er festet rundt livmorhalsen. Ved gynekologisk undersøkelse, GU, kan livmorhalsen undersøkes ved at undersøkeren har en eller to fingre i vagina, eller pekefinger i vagina og langfinger i endetarmen. Tidlige graviditeter kan sannsynliggjøres ved at livmorhalsen blir mykere i de første ukene av svangerskapet.
På slutten av graviditeten kan livmorhalsens form med utsletting og eventuell åpning av uterinkanalen gi indikasjoner på hvor lenge det er igjen til fødselen. For gravide som må reise langt for å føde er denne undersøkelsen viktig for å bestemme avreisetidspunkt.

Overflatevevet i skjeden er plateepitel, som er en relativt solid overflate. I livmoren er det sylinderepitel som er mykere og er egnet til å ta imot et befruktet egg. I livmorhalsen, ytterst i uterinkanalen er en overgangssone mellom de to epitel/slimhinne -formene. I denne overgangssonen kan det oppstå cervixcancer/ livmorhalskreft. Dette er en av de vanligste kreftformene hos kvinner.  Ved å bruke en børste eller/og en trespatel kan det fjernes celler fra overflaten av denne sonen og stryke det ut på en glassplate/objektglass. Glasset behandles med en spray og sendes til et laboratorium hvor utstryket blir farget og gransket av patologer, som er leger med spesialutdannelse blant annet i gransking av slike prøver. Dette er en cytologisk prøve, populært kalt kreftprøve.

Det anbefales at alle kvinner over ca. 22 år tar slik prøve hvert 3. år, eller oftere om de har plager fra underlivet.

Ved lokale kreftforandringer i livmorhalsen gjøres ofte et inngrep som kalles «konisering». Det vil si at det fjernes en kremmerhusformet bit med spissen nesten inne i uterinhulen og den runde grunnflaten av kremmerhuset som en sirkel rundt mormunnen/ åpningen i livmorhalsen. Dette fjerner en del muskelvev i livmorhalsen og øker fare for spontanabort og tidlig fødsel senere.
Elisabeth av Bayern

**Elisabeth av Bayern** kan vise til flere personer:

* Elisabeth av Bayern (1443–1484) – kurfyrstinne av Bayern og mor til bl.a. Christine av Sachsen
* Elisabeth av Bayern (østerriksk keiserinne) (1837–1898) – keiserinne av Østerrike og dronning av Ungarn
* Elisabeth av Bayern (belgisk dronning) (1876–1965) – dronning av Belgia
* Elisabeth Ludovika av Bayern – dronning av Preussen
Iboer

**Iboene** (*Ṇ́dị́ Ìgbò* på ibospråket) er en etnisk folkegruppe i sørøstlige Nigeria. De snakker ibo, som omfatter ulike iboiske språk og dialekter, et flertall snakker også nigeriansk engelsk. Ibofolket er en av de største og mest innflytelsesrike etniske grupper i Nigeria.

I rurale områder i Nigeria er iboene hovedsakelig bønder. Deres viktigste avling er jams; festivaler blir holdt årlig for å feire høstingen. Andre viktige avlinger er maniok og taro.

Før den britiske koloniseringen var iboene en politisk fragmentert gruppe. Det var ulikheter i kultur som i kunstneriske uttrykk, tilsvarende også i holdninger og religiøs praksis. Ulike undergrupper ble organisert i klaner, slekt, tilknytning til landsbyer og dialekt. Det var ikke mange sentraliserte høvdingdømmer, arvelig aristokrati, eller kongeskikker, unntatt i kongedømmer som de i Nri, Arochukwu, Agbor og Onitsha. Dette politiske systemet endret seg betydelig under den britiske koloniseringen på 1800-tallet; *eze* (konger) ble innført i de fleste lokale samfunnene av Frederick Lugard som «sikkerhetskonger». Iboene ble også i stor grad kristne i koloniepoken. Chinua Achebes roman ''Things Fall Apart'' (*Mønsteret rakner*, 1958) er en av de mest kjente og populære romaner som omhandler ibokulturen og endringene i kolonitiden.

På midten av 1900-tallet utviklet iboene en sterk følelse av etnisk identitet, og konflikter med andre etniske grupper i Nigeria førte til at det ibodominerte østlige Nigeria søkte å løsrive seg fra Nigeria for å kunne opprette den uavhengige staten Biafra. Biafrakrigen brøt ut kort tid etter; 6. juli 1967 – 15. januar 1970. Med deres nederlag ble republikken Biafra en del av Nigeria på nytt. MASSOB, en sekterisk organisasjon som ble opprettet i 1999, fortsetter en ikkevoldelig kamp for en uavhengig ibostat.

Grunnet effektene av utvandring og den transatlantiske slavehandelen er det etterkommere av etniske ibobefolkninger i land som Kamerun og Ekvatorial-Guinea, foruten også utenfor Afrika. Det nøyaktige antallet av befolkningen utenfor Afrika er ikke kjent, men mange afroamerikanere i USA og Karibia er etterkommere av ibofolket.

## Referanser


## Litteratur
;Generell:
* Forde, Cyril Daryll; Jones, G. I. (1950): *The Ibo and Ibibio-Speaking Peoples of South-Eastern Nigeria*. International African Institute by Oxford Unive.
* Njoku, John Eberegbulam (1990): *The Igbos of Nigeria: Ancient Rites, Changes, and Survival*. Lewiston, NY: E. Mellen Press. ISBN 0-88946-173-2.
Aprilia RSV Mille

Motorsykkelen **Aprilia RSV Mille** ble produsert av den italienske motorsykkel og scooterprodusenten Aprilia SpA fra 1998 til og med 2003.

RSV Mille kjennetegnes ved den 1000 cm³ store 60° "V-Twin" Rotax motoren, som gir høyt dreiemoment og motorkarakteristikk med kraft i et lavere turtallsområde enn på for eksempel en rekkefirer.

RSV Mille modellen kom i 3 utgaver:
# Aprilia RSV Mille RP (standard utgaven)
# Aprilia RSV Mille R (ekstrautstyr som: OZ helstøpte magnesiumsfelger, Karbondetaljer på kåpe og Öhlins dempere) 
# Aprilia RSV Mille SP (ekstrautstyr som RSV Mille R utgaven, samt sterkere motor)

## Eksterne lenker
* 
* Engelsk forum for Aprilia interesserte
* Bikez Motor Cycle Encyclopedia: Aprilia
Edderkoppen Scene

**Edderkoppen Scene**, tidligere kjent som revyteateret **Edderkoppen teater** og **ABC-teatret**, er en møte- og eventscene ved St. Olavs plass i sentrum av Oslo. Scenen drives som en del av hotellet Scandic St. Olavs plass.

## Historikk
I 1942 overtok Leif Juster Søilen Teater i Keysers gate i Oslo. Teatrets første revy, *Saker og ting*, hadde premiere 3. september samme år. Det viste seg at teatersalongen var for liten, og i 1945 flyttet Edderkoppen til et teaterlokale på St. Olavs plass. Dette teaterlokalet var egentlig bygget for Det Norske Teatret, men da krigen sluttet, ble lokalet der tyskerne hadde drevet Deutsches Theater ledig (opprinnelig Casino Teater), og Det Norske Teatret flyttet dit. Juster drev Edderkoppen revyteater til teateret gikk konkurs i 1966. Einar Schanke overtok lokalene i 1967, og teatret skiftet navn til ABC-teatret. Teatret beholdt dog revytradisjonene under Schankes ledelse. I 1992 døde Einar Schanke, og Tom Sterri, Ketil Aamodt og Anders Moland overtok teatersalongen. De kjøpte det for en symbolsk sum, en krone.

Lille julaften 1999 ble teatret totalskadd etter en kraftig eksplosjon. Et eiendomselskap som eide et nærliggende hotell kjøpte eiendommen. Selskapet forpliktet seg samtidig til å gjenoppbygge teatret – og bygningen skulle være minst like stort som det gamle. Høsten 2003 var gjenoppbyggningen ferdig, og teatret skiftet tilbake til sitt opprinnelige navn: Edderkoppen Teater. 

Etter 11 års drift stengte teateret desember 2014 for renovering. Etter omfattende ombygging åpnet scenen i mai 2016 med en vesentlig reduksjon i publikumskapasitet; fra 600 i kapasitet til 345. Begge balkongene var nå fjernet fra salen, og innlemmet i hotellet for konferansebruk. Navnet ble også endret til Edderkoppen Scene.

Edderkoppen Scene er i dag en flerbrukssal, primært tilpasset event og konferanse, men har fremdeles tidvis forestillinger som passer for en mindre sal. 

## Forestillinger
Her følger en liste over forestillinger eller lignende på Edderkoppen teater. 

## Eksterne lenker
* Edderkoppens hjemmeside
Skjøte

Et **skjøte** er et dokument som enten overfører en grunneiendom fra en eier til en annen, eller bekrefter at slik eiendomsovergang allerede følger av en kjøpekontrakt (avtale).

For at den nye eieren skal bli registrert hjemmelshaver i de offentlige eiendomsregistre, må skjøtet tinglyses. Det er vanligvis av hensyn til slik registrering, at man har både en kjøpekontrakt og et skjøte for samme transaksjon.

## Historie
Hjemmelsoverganger ble fra slutten av 1600- tallet ført inn i de såkalte pantebøkene. Hjemmelsovergangene ble registrert i matrikkelen.
Ved «tinglysingsloven» av 1935 ble grunnboken opprettet, og hjemmelsovergangene skulle føres inn i grunnboken.

Ordet *skjøte* skriver seg tilbake til middelalderen, og er for eksempel nevnt i Christian V's lovbok fra 15. april 1687  (Femte bok, § 27):

«§ 27. Hvo som sælger anden Huus, eller Jord, hand bør at hiemle og værge hannem det
med nøjaktgt Skiøde.»*
</div>
Opprinnelsen skal være det [[norrønt språk|norrøne]] ordet «Skeyta», som betyr overgi eller overdra eiendom.

==Skjøtets innhold==
I eldre tider var hjemmelsdokumentene forholdsvis enkle, men skulle alltid inneholde:
*Eiendommens betegnelse.
*Selgerens navn.
*Kjøperens navn.
*Kjøpesum.
*Selgerens underskrift.
*Vitneunderskrifter *(bekreftelse på selgers underskrift)*.
*Eventuelle rettigheter, heftelser og forpliktelser.

De eldre skjøtene var som regel håndskrevne og uten [[formular]]er. Vitneunderskriftene måtte være enten av en advokat *(«prokurator»)'', en «offentlig tjenestemann» eller 2 uavhengige vitner som ikke kunne være i nær familie med selger eller kjøper (til og med barn av søsken).

Senere er kravene til innhold blitt skjerpet, og i dag skal et skjøte også inneholde såvel personnummer/organisasjonsnummer til kjøper og selger, som tilleggsopplysninger både om kjøper og selger og eiendommens beskaffenhet. I praksis må dagens skjøte enten skrives på et formular som kan kjøpes i en bokhandel
eller lastes ned fra  Internet.

Fra 1975 er dessuten salg av eiendom underlagt konsesjonsplikt i Norge, slik at et skjøte også må følges av en konsesjonstillatelse gitt med bakgrunn i en konsesjonssøknad, eller en egenerklæring om konsesjonsfrihet ved tinglysing.

## Gebyrer og avgifter
Ved tinglysing av skjøte skal det betales tinglysingsgebyr. I tillegg skal det normalt betales en «dokumentavgift» som utgjør 2,5% av den anførte verdien på skjøtet.  Ved overdragelse mellom 
ektefeller eller ved skifteoppgjør skal det ikke betales dokumentavgift.

## Eksterne lenker
* Salg av eiendom – Fra Grimstad oppmålingsvesen.
*  Skjøteformular (pdf) - Fra Grimstad oppmålingsvesen.
Register (informatikk)

Et **register** er en samling av data om et bestemt emne. Registeret brukes for å holde oversikt over sammenlignbare elementer i emnet. Innholdet i et register blir som regel fremskaffet ved at ved at det benyttes et eller flere formularer (*blanketter* eller *skjemaer*), hvor opplysningene som registeret skal inneholde fylles inn. Noen registre er frivillige, andre er opprettet etter lover og forskrifter. 

## Eksterne lenker
* Brønnøysundregistrene
* gov.uk The characteristics of a register 13.10.2015
Rotax

**BRP-Rotax GmbH & Co KG** (2008–20016: *BRP-Powertrain GmbH & Co. KG*), bedre kjent som **Rotax**, er en østerriksk motorprodusent, grunnlagt i 1920 i Dresden, Tyskland.  Driften ble flyttet til Wels, Østerrike i 1943 og til slutt til Gunskirchen (også i Østerrike) i 1947. I 1959 slo Rotax seg sammen med det Wien- baserte Lohner-Werke, en togvogn- og bilprodusent.

I 1970 ble Lohner-Rotax kjøpt opp av Bombardier, som tillot Rotax å fortsette sin utvikling av motorsykkelmotorer.

Firmaet utviklet bare totakts motorer inntil 1982, da de startet produksjonen av firetaktsmotorer og flymotorer. Andre viktige datoer: 1962 da den første Rotax-motoren ble installert i en snøscooter og 1989 da Rotax mottok typesertifisering for sin 912&nbsp;A-flymotor.

## Rotax
* Selger motorer til den italienske motorsykkelprodusenten Aprilia, amerikanske Buell og andre.
* Solgte motorer til kanadiske Can-Am (Både Rotax og Can-Am's moderselskaper er/var Bombardier).
* Produserer Rotax Max-serien med gokart-motorer.
* Produserte den fireventilers, ensylindrede, vannavkjølte motorer brukt i BMW F650-motoresykkelserien. og en femventilers variant med samme motorblokk, brukt i Aprilia Pegaso.
* Produserer Rotax 912 og Rotax 914 lett flymotor.

## Eksterne lenker
* 
* Rotax flymotorer
Elisabeth av Bayern (belgisk dronning)

**Elisabeth av Belgia**, dronning, (**Elisabeth Valerie Gabrielle Maria**; 1876–1965) var dronning av Belgia og gift med kong Albert I av Belgia.

## Liv og virke
### Bakgrunn
Hun ble født som *hertuginne av [[Bayern]]* og *prinsesse av [[Wittelsbach]]*, og var datter av hertug Karl Theodor av Bayern og prinsesse Maria Josepha av Portugal. Hun var niesen til sin navnesøster, keiserinne Elisabeth av Østerrike. 

### Ekteskap, familie
2. oktober 1900 giftet hun seg med den senere kong Albert I av Belgia, som hun fikk tre barn med:
* Léopold, hertug av Brabant, prins av Belgia (1901–1983), senere kong Léopold III av Belgia 
* Charles, greve av Flandern, prins av Belgia (1903–1983) 
* Marie-José, prinsesse av Belgia (1906–2001), senere dronning av Italia 

### Dronning
Elisabeth var som kong Alberts gemalinne dronning av Belgia 1909–1934. 

Elisabeth spilte en mer offentlig rolle som dronning enn sine to forgjengere. Under første verdenskrig, da Belgia var okkupert av tyskerne, ble hun meget populær på grunn av sitt engasjement for sårede og flyktninger. Elisabeth gjorde seg også kjent som en stor musikkelsker og var en ofte sett gjest på forskjellige musikkfestivaler rundt om i Europa.  

Elisabeth var generelt interessert i vitenskap og kunst. Hun etterlot seg adskillige fotoalbumer fra første verdenskrig og sine mange reiser. Hun var også interessert i egyptologi, og var tilstede ved åpningen av Tutankhamons grav i 1922.  Hennes interesse for fiolin og musikk generelt, fikk henne til i 1937 å danne *Concours International Eugene Ysaye* (fra 1951 *Concours Musical International Reine Elisabeth*) 

På sine eldre dager provoserte hun amerikanerne ved å besøke kommunistlandene Russland, Kina og Polen, hvilket, sammen med hennes egenrådighet, ga henne kallenavnet «den røde dronningen». 
 
Dronning Elisabeth døde i 1965 i en alder av 89 år. Hun ble begravet i den kongelige krypt i Vår Frue kirke i Laeken.

## Referanser
The Edge (artist)

**David Howell Evans** (født 8. august 1961 i Barking i Essex i England), bedre kjent under kallenavnet **The Edge**, er gitaristen i det irske rockebandet U2. The Edge er en svært anerkjent gitarist, og han har av *[[Rolling Stone Magazine]]* blitt rangert som tidenes 24. beste gitarist.

## Liv og virke
### Bakgrunn
David Howell Evans ble født i Essex utenfor London av walisiske foreldre. Da han var et år gammel bestemte foreldrene, Gwenda og Garvin Evans, seg for å flytte til Dublin der de har bodd siden. Der vokste han opp sammen med en yngre søster, Gill, og sin fire år eldre bror, Dik Evans, som også er gitarist. Dik forlot U2 tidlig og ble gitarist for bandet Virgin Prunes. The Edge som ung var en stille gutt som tilbragte mye tid alene, men han var en lysende elev.

## U2
Da Larry Mullen hengte opp en lapp der han søkte etter bandmedlemmer til det som senere skulle bli U2, var Dave en av de første som svarte. Han kom til den første øvelsen sammen med sin bror Dik og deres felles venn Adam Clayton. I tillegg til Mullen viste det seg at Dave var den eneste som kunne spille habilt på sin hjemmelagde gitar. Tidlig i bandets historie ble Dave døpt til The Edge av vokalisten Bono. Kallenavnet kom fra hans kantede ansiktstrekk og måten han spilte gitar på.

Sammen med Bono og Mullen ble The Edge med i menigheten Shalom. De var alle på leting etter svar på livet, og snart ble dette et problem for bandet. Spesielt The Edge hadde problemer med å kunne kombinere livet som rocker og livet som god kristen. Kun etter mange diskusjoner med Bono ble han overbevist om å følge hjertet og fortsette i U2.

I 1983 giftet The Edge seg med Aislinn O'Sullivan, som han fikk de tre døtrene Holly (f. 1984), Arran (f. 1985) og Blue Angel (f. 1989) med. Paret ble imidlertid separert i 1990 og ble offisielt skilt i 1996 (da dette ble lovlig i Irland). Han er nå gift med Morleigh Steinberg, som han traff mens hun var magedanser under U2s Zoo TV-turne. Sammen har de en datter, Sian (f. 1997), og en sønn, Levi (f. 1999).

The Edges gitarspill er et av U2s varemerker. Hans rene og klare lyd, gjerne med forsinkelse, er blitt hans lyd. Han blir ofte kalt en antigitarhelt siden han unngår gitarsoloer hvis han kan. The Edge har hatt bakgrunnsvokaler på en rekke U2-sanger. Han hadde hovedstemmen på «Van Diemen's Land» fra Rattle And Hum som han har skrevet selv, og «Numb» fra Zooropa.

## Referanser


## Eksterne lenker
* 
* 
*
Larry Mullen

**Larry Mullen jr.**, døpenavn **Laurence Joseph Mullen jr.**, (født 31. oktober 1961) er trommeslageren i det irske rockebandet U2.

## Liv og virke
### Bakgrunn
Mullen vokste opp i Artane på nordsiden av Dublin, som den midterste av de tre barna til Maureen og Larry Mullen. Foreldrene hans syntes gutten burde lære seg å spille et instrument og oppdaget fort at han likte best å tromme. Han tok trommetimer hos Joe Bonnie, som var Irlands mest berømte trommeslager. Han fikk sitt første egne trommesett i 1973, kjøpt av hans eldste søster, Cecilia.

### Musiker
Før han dannet U2, spilte han i Post-Office Workers Union Band og The Artane Boys' Band. I 1978 døde moren hans i en bilulykke, og det var Bono, som selv hadde mistet sin mor, som hjalp han gjennom sorgen. Det var først etter at U2 slo gjennom at han la «jr.» til navnet sitt, siden alle skattekravene hans ble sendt til faren.

Mullen ville egentlig være leder i bandet han dannet i 1976, men han ga fort opp denne drømmen da han så hvor karismatisk Bono var.

I tillegg til U2 har Mullen spilt trommer for artister som Nanci Griffith, Daniel Lanois, Emmylou Harris, Robbie Robertson, Paul Brady og B.B. King. I tillegg har han co-skrevet landslagssangen til det irske fotballandslaget under fotball VM i 1990, «Put 'Em Under Preasure». Han spilte også inn filmmusikken til  i 1996 sammen med Adam Clayton.

Han har vært sammen med Ann Acheson i over 20 år, og sammen har de barna Aaron Elvis (født 1995), Ava (født 1998) og Ezra (født 2001).

## Referanser


## Eksterne lenker
* 
* 
*
Eugène Charles Catalan

**Eugène Charles Catalan** (1814–1894) var en belgisk matematiker.

Catalan ble født i Belgia, men studerte matematikk ved École polytechnique i Paris, hvor han møtte Joseph Liouville. I 1834 ble han utvist fra universitetet, og han flyttet da til Châlons-sur-Marne hvor han fikk en stilling. Med støtte fra Liouville dro han i 1838 tilbake til École polytechnique for å undervise i deskriptiv geometri.

Catalan arbeidet med kjedebrøker, deskriptiv geometri, tallteori og kombinatorikk. Han formulerte Catalans formodning i 1844, som først ble bevist av Preda Mih&#259;ilescu i 2002. Han introduserte også Catalan-tallene for å løse et matematisk problem.

## Referanser


## Eksterne lenker
*
Giovanni Bellini

**Giovanni Bellini** (ca. 1430–1516) var en italiensk kunstmaler. Han tilhørte en kjent malerfamilie og var sønn av Jacopo Bellini. I tidlige år gikk han i lære blant andre hos sin svoger Andrea Mantegna i Padova.

Bellini regnes blant de mest fremragende mestere av den tidlige renessansen i Nord-Italia. En rekke berømte malere, som Giorgione og Tizian, hørte til hans skole

## Liv og virke
### Bakgrunn
I yngre år gikk Bellini i lære blant andre hos svogeren Andrea Mantegna i Padova, en maler som påvirket hans arbeider i tidlige år.

### Maler og læremester
En stor del av hans malerier var andaktsbilder som *Madonna med barn*. Forbildene for madonnabildene hans var greske og bysantinske ikoner, som var utbredt i Venezia. Giovanni Bellini brøt med det stereotype i dem; bildene hans utstråler de sterke følelsene mellom mor og barn. *Pietà* og *Sacra Conversazione* utgjør to høydepunkter blant andaktsbildene. Han malte også allegorier og andre religiøse motiver.

Giovanni Bellini skapte i tillegg portretter, da særlig mot slutten av 1400-tallet. Berømt er han også for å la landskapet danne bakgrunnen i sine bilder, med den grønnlig-gylne fargen som var en grunnleggende del av venetiansk malerkunst. Istedenfor de skarpe tegningene i tidlig renessansekunst, skapte han, særlig i sine senere verker, en pittoresk mykhet med varme og lysende farger.

*Tronende Madonna* (1488) i kirken *Santa Maria Gloriosa dei Frari* i Venezia er et av Bellinis hovedverker. Triptykonet viser madonnaen med de fire evangelister, et motiv som Albrecht Dürer brukte som modell for sitt maleri *De fire apostler*.

I 1505 kom den tyske maleren Dürer på besøk til Venezia, og han skal ha rapportert at «han er meget gammel, men fortsatt den beste maleren av alle.»

Bellini hadde mange lærlinger hos seg. To av de mest fremstående var Giorgione og Tizian. Den sistnevnte skulle komme til å bli en av hans fremste konkurrenter, men det var likevel gjennom disse to elever at han lyktes å sette sitt personlige preg på den europeiske malerkunstens utvikling. Til hans elever hørte også Niccolo Rondinelli, som selv ble læremester for blant andre brødrene Bernhardino Zaganelli og Francesco Zaganelli.

## Litteratur
* Oskar Bätschmann: *Giovanni Bellini. Meister der venezianischen Malerei.* Beck, München 2008. ISBN 978-3-406-57094-0.
* Otto Pächt: *Venezianische Malerei des 15. Jahrhunderts. Die Bellinis und Mantegna.* Herausgegeben von Margareta Vyoral-Tschapka und Michael Pächt. Prestel, München 2002, ISBN 3-7913-2810-7.
* Anchise Tempestini: *Giovanni Bellini.* Hirmer, München 1998, ISBN 3-7774-7930-6.
* Luitpold Dussler: *Giovanni Bellini.* Verlag Anton Schroll, Wien 1949.
* 
* Keith Christiansen, Stefan Weppelmann: *Gesichter der Renaissance.* Hirmer, München 2011.  S. 342ff, 359ff., 371ff. ISBN 978-3-88609-706-7.
* Norbert Huse: *Malerei, Zwischen 1460 und 1505* in Norbert Huse, Wolfgang Wolters:*Venedig Die Kunst der Renaissance.* C.H.Beck, München 2.Aufl. 1996. S. 208ff. ISBN 3-406-41163-0.

## Referanser


## Eksterne lenker
* 
* http://www.kfki.hu/~arthp/html/b/bellini/giovanni/
* Art Gallery - Giovanni Bellini
International Board on Books for Young People

**International Board on Books for Young People** (**IBBY**) er en internasjonal ideell organisasjon som arbeider for å spre kunnskap om barne- og ungdomslitteratur. Den ble stiftet i Zürich i Sveits i 1953 og grunnleggerne var, blant andre, Erich Kästner, Astrid Lindgren og Jo Tenfjord. Organisasjonen har i dag hovedkontor i Basel.

## Aktiviteter
IBBY arrangerer blant annet kongresser og deler ut H.C. Andersen-prisen til en forfatter og illustratør hvert annet år. Siden 1956 har de hvert annet år utnevnt en forfatter, illustratør eller oversetter fra hvert land til den såkalte . Æreslisten ble opprinnelig kalt  da den samme juryen sto bak H.C. Andersen-prisen. IBBY står også bak prisene  og .

Organisasjonen gir ut tidsskriftet ** () fire ganger i året.

De står også bak den internasjonale barnebokdagen som avholdes rundt H.C. Andersens fødselsdag, 2. april.

## Internasjonalt
Det er i dag over 70 nasjonale seksjoner av IBBY spredt over hele verden.
* IBBY Norge ble stiftet under navnet Norsk Kuratorium for Barne- og Ungdomsbøker i 1956. Den deler ut Askeladdprisen og nominerer norske kandidater til H.C. Andersen-prisen og Litteraturpriset till Astrid Lindgrens minne.
* IBBY Danmark deler ut Klods Hans-prisen.
* IBBY Sverige ble stiftet i 1956 og deler ut Gulliverpriset og Peter Pan-priset.

## Referanser


## Eksterne lenker
* 
*  IBBY Norge
*  IBBY Danmark
*  IBBY Sverige
*  IBBY Honour List
*  IBBY-Asahi Reading Promotion Award
*  IBBY-iRead Outstanding Reading Promoter Award
*  Bookbird
Grimolds plass 12

**Grimolds plass 12** er et fiktivt sted i bok- og filmserien Harry Potter, skrevet av J.K. Rowling. 

Grimolds plass er et ordspill på det engelske «grim old place» (*Skrekkelig, gammelt sted*).

Huset var opprinnelig familiehjemmet til familien Svaart. Huset ble etter lang tid arvet av Sirius Svaart. Siden Sirius var sterkt uenig i resten av familiens syn på halvblods magikere, fikk han problemer med husets faste beboere. Portrettet av hans mor, som henger i gangen (sannsynligvis satt fast ved hjelp av en sterk trylleformel, for ingen greier å fjerne det), er helt fra seg over at en person som Sirius, som menger seg med halvblods magikere, kan bo i *hennes* hus. Sirius har også problemer med husnissen Krynkel. Krynkel mumler stadig bemerkninger bak ryggen på Sirius, og han prøver så godt han kan å «misforstå» ordrene som blir gitt ham.

Huset har stått ubrukt i mange år før Sirius tok over, og det var dermed infisert av støv, magiske skadedyr og ulike forhekselser da føniksordenen skulle begynne å bruke det. Huset var også allerede implementert med en hel del sikkerhetstiltak, slik at føniksordenen slapp å bruke så mye tid på slike ting. Dette var en av grunnene til at føniksordenen valgte å bruke det som hovedkvarter.

I *[[Harry Potter og Halvblodsprinsen]]* arver Harry huset. Albus Humlesnurr har valgt å fjerne Føniksordenen fra huset inntil de har forsikret seg om at Harry virkelig eier det. Trylleformlene familien Svaart har satt på huset kunne ha vært av en slik art at kun familiemedlemmer eller fullblods magikere kunne eie det, og i det tilfelle var det sannsynlig at huset var eid av Sirius' nærmeste slektning, Bellatrix DeMons. Humlesnurr testet Harrys eierskap ved å få Harry til å gi ordre til Krynkel, husnissen som er permanent knyttet til huset.
Wilhelm von Tangen Hansteen

**Wilhelm von Tangen Hansteen** (1896–1980) var en norsk offiser og jurist som var Norges forsvarssjef 1942-1944.

## Liv og virke
Hansteen var utdannet fra Krigsskolen, Den militære høyskole og cand.jur. fra Universitetet i Oslo. Han arbeidet som dommerfullmektig, deretter i Generalstaben fra 1931. I perioden 1936&ndash;1941 var han militærattaché i Finland.

Hansteen ivret for Finlands sak under vinterkrigen, og det var mye hans fortjeneste at Norge i hemmelighet og i strid med sin nøytralitet forsynte finnene med artilleri og ammunisjon.

I 1942 ble Hansteen utnevnt til generalmajor, forsvarssjef og sjef for den nyopprettede norske Forsvarets overkommando i London.

Som forsvarssjef under andre verdenskrig ble Hansteen sentral i organiseringen av de norske styrkene i utlandet, koordineringen mellom norske og britiske militære myndigheter og planleggingen av frigjøringen  av Norge. I 1944 overtok kronprins Olav som forsvarssjef mens Hansteen ble nestkommanderende, hovedsakelig for å gi overkommandoen mer diplomatisk tyngde.

I 1945 ble Hansteen generalinspektør for Heimevernet. Han var 1947&ndash;1948 sjef for Tysklandsbrigaden, generalløytnant og hærsjef 1948&ndash;1956. Fra 1956 og inntil han ble pensjonert i 1966 var Hansteen generalkrigskommissær.

Hansteen var kommandør med stjerne av St. Olavs Orden og Knight Commander av den britiske Order of the Bath, kommandør av den franske ordenen Æreslegionen. Han mottok andre ordener, bl.a. storkorset av den svenske Sverdordenen.

## Referanser


## Litteratur

* *[[Norsk biografisk leksikon]]*, «Wilhelm von Tangen Hansteen»

## Eksterne lenker

* «Wilhelm von Tangen Hansteen», fra *[[Store norske leksikon]]*
Grand Canyon

**Grand Canyon** er en enorm kløft i det nordlige Arizona i USA, og en av USAs største turistattrakasjoner, skapt av Coloradoelven i løpet av flere millioner år. Grand Canyon er omtrent 446&nbsp;km lang, varierer i bredde fra 0,5 til 29&nbsp;km, og når et dyp på over &nbsp;m fra topp til bunn. Lagene i kløftens vegger synliggjør mer enn to milliarder års geologiske historie.

Den første europeeren som kom til Grand Canyon, var spanjolen García López de Cárdenas i august 1540. Da hadde allerede amerikanske urfolk bodd i området i over  år.

Grand Canyon ligger innenfor Grand Canyon nasjonalpark, som er oppført på UNESCOs verdensarvliste. Parken hadde et besøkstall på 4,76 millioner mennesker i 2014. Området er tidvis plaget av luftforurensning fra ett av USAs største kullkraftverker som ligger 20 km fra kløften og slipper ut mer enn ti tonn svoveldioksid i timen.

## Referanser


## Se også
* Flykollisjonen over Grand Canyon i 1956

## Eksterne lenker
* 
* Grand Canyon National Park (Park Service)
*
Ole Berg

**Ole Berg** (1890–1968) var en norsk generalløytnant og forsvarssjef.

## Bakgrunn
Berg ble offiser i 1912 og tok i 1915 den militære høyskole. Han oppnådde i 1928 kapteins grad og var sjef for generalstabens etterretningskontor. I perioden 1934–1935 var han sjef for Krigsskolen.

## Felttoget i Norge i 1940
Berg var i 1940 oberstløytnant i Generalstaben og avdelingssjef for kommunikasjonsavdelingen. Han ble under kampene i Narvik utnevnt som sjef for 6. brigade den 7. mai 1940 . Etter at styrkene i Nord-Norge kapitulerte 10. juni, var han med i en gruppe ledet av major Olaf Helset som skulle samle de forskjellige motstandsgruppene under en felles ledelse i det som skulle bli Milorg. Etter at Helset ble arrestert i februar 1941 tok Ole Berg over ledelsen i *Det militære råd* og fungerte frem til han måtte flykte til Sverige i januar 1943.

I Sverige ble han militærinspektør og sjef for Militærkontorene Mi2 og Mi4 ved den Den norske legasjonen i Stockholm.

Etter krigen rykket Ole Berg raskt opp i gradene og ble som generalløytnant 1. september 1945 sjef for Hærens overkommando og senere sjef for Forsvarsstaben (i praksis Forsvarssjef) i perioden 1. august 1946 – 31. oktober 1955.

Ole Berg var sønn av ordfører i Frol herred, standartjunker og gårdbruker Godtvard Berg. Ole Berg var far til generalløytnant Ulf Berg.

## Utmerkelser
For sin krigstjeneste ble Berg gjort til kommandør med stjerne av St. Olavs Orden, samt tildelt St. Olavsmedaljen med ekegren og Deltagermedaljen. Han mottok også flere utenlandske ordener.

## Referanser


## Litteratur
* Jens Christian Hauge, *Rapport om mitt arbeid under okkupasjonen*, Gyldendal, Oslo, 1995 ISBN 82-05-23200-8
Arkitektoniske perioder

**Arkitektoniske perioder**  eller **arkitekturperioder** er de historiske periodene det er naturlig å inndele arkitekturhistorien inn i. Periodene er en kunstig klassifisering av stiltrekk i forhold til historien. Begrepet er beslektet og ofte identisk med begrepet stilart som siden det nittende århundre er brukt i de forskjellige teoriene om kunstens utvikling. Periodebegrepet er tett knyttet til kunsthistorien og selv om det er vanskelig å definere presist når en periode starter og slutter et nyttig redskap i den kunsthistoriske vitenskap.

Periodebegrepet har mer og mer overtatt for stil når det gjelder inndeling av kunst og arkitektur fordi moderne forskning viser at det er vanskelig å sette et byggverk inn i et strengt stilhierarki, og at et periodebegrep også forteller mer om de historiske forholdene som er med å skape kunstverket. I moderne faglitteratur bruker bare betegnelsen **periode**, men i eldre litteratur inspirert av 1800-talls forskning brukes stilbegrepet.

## De viktigste periodene er
* Gresk arkitektur   
* Romersk arkitektur 
* Tidlig kristen arkitektur
* Bysantinsk arkitektur
* Romansk arkitektur
* Gotisk arkitektur
* Renessanse 
* Barokk 
* Rokokko
* Klassisisme
* Historisme
* Dragestil
* Sveitserstil
* Nyklassisisme
* Jugendstil
* Funksjonalisme
* Postmodernisme

## Referanser


## Litteratur
* Larsson, Lars Olof; *Metodelære i kunsthistorie*, Oslo 1997 ISBN 82-02-17003-6

## Eksterne lenker
* 
* Ordliste til stilarter i arkitekturen: ''Stilperioder (stilarter)''
Bamble kirke

**Bamble kirke** er en trekirke i Bamble kommune i Telemark fylke. Kirken ble bygget i 1845, som en tømret korskirke. Sognepresten i Bamble, Gustav Adolph Lammers, hadde selv tegnet kirken, og den ble oppført like ved ruinene etter den gamle Olavskirken (Skeidi kirke).

## Bygningen
Kirken fikk en enkel form, bl.a. et beskjedent tårn. Den regnes som Norges første nygotiske kirke, men bærer også spor av datidens lokale byggeskikk.

I 1902 ble kirken restaurert, og fikk samtidig det nye tårnet som gir kirken det høyreiste utseende den har i dag. Restaureringen og ombyggingen ble ledet av arkitekt Hjalmar Welhaven.

I 1985 ble kirken igjen restaurert, og fikk da bl.a. tilbakeført farvesettingen til slik den hadde vært i 1902.

## Inventar
I koret har kirken et stort kors i midten flankert av to  altertavler som forestiller loven og evangeliet. Begge altertavlene er malt av Gustav Adolph Lammers. Korset er tegnet av Per Vigeland og skåret av brødrene Anker og Bjarne Walle fra Bamble. Vigeland utførte også glassmaleriet i bakgrunnen. Dette har den oppstandne Kristus som motiv.

Kirkens eldste inventar er et eksemplar av Christian IIIs Bibel fra 1550 og messinglysestaker som lensherre Ove Gjedde skjenket til gamlekirken i 1643.

## Referanser


## Kilder
* 
* 
* 

## Eksterne lenker
* 
* Bamble menighet
* Artemisia.no
* Lokalhistoriewiki
* 

## Interiørbilder

Fil:Bamble kirke 20071104 1.jpg|Interiør
Fil:Bamble kirke 20071104 5.jpg|Glassmaleri i fondveggen av Jesu oppstandelse, av Per Vigeland
Fil:Bamble kirke 20071104 3.jpg|«Loven» (Moses tar imot lovtavlene), av G.A. Lammers
Fil:Bamble kirke 20071104 4.jpg|«Evangeliet» (Jesus i Getsemane), av G.A. Lammers
Fil:Bamble kirke 20071104 7.jpg|Orgelgalleri
Jakob Schive

**Jakob Henrik Schive** (1897–1969) var en norsk kaptein og deltok i kampene våren 1940 på Lillehammer. Etter kapitulasjonen ble han ansatt i Norges geografiske oppmåling (NGO), og med i en gruppe ledet av major Olaf Helset som samlet de forskjellige motstandsgruppene under en felles ledelse i det som skulle bli Milorg.Etter at Helset ble arrestert i februar 1941 ble Ole Berg den tilbaketrukne øverste leder for det militære motstandsarbeidet med Schive som den daglige lederen. Han ble med i *Rådet* høsten 1941 og dro i oktober 1941 til Sverige. Sammen med Johan Holst dro han videre over til Storbritannia for å forbedre forholdet mellom Milorg og London-regjeringen og SOE. Derfra og ut krigen tjenestegjorde han ved Forsvarets overkommando (FO) i London hvor han ble sjef for *FO&nbsp;4* som var FOs hjemmefrontsavdeling. Seinere ble han forfremmet til oberst.

Jakob Schive møtte milorgledelsen i Norge sommeren 1942, og deltok i et viktig oppklaringsmøte mellom representanter fra regjeringen, SOE og Hjemmefronten ved det svenske tettstedet Köpmannebro ved Väneren våren 1943

## Litteratur

## Referanser




## Eksterne lenker
* Les mer om møtet i Köpmannebro